stanford-oval/wikipedia huggingface dataset:
משיחת דוד למלך
משיחת דוד

שמואל לקח את השמן מהקרן בה היה מונח ומשח את דוד למלך. מיד לאחר משיחתו שרתה על דוד רוח מאת ה': ”וַתִּצְלַח רוּחַ יְהוָה אֶל דָּוִד מֵהַיּוֹם הַהוּא וָמָעְלָה וַיָּקָם שְׁמוּאֵל וַיֵּלֶךְ הָרָמָתָה”.
בהמשך אותו פרק בספר שמואל, מסופר כי בעת משיחתו של דוד סרה רוח ה' מעל שאול המלך, ועבדיו הציעו כי ייקח לו מנגן בנבל שיקל על מצב–רוחו העגום. הם המליצו לו לקחת את דוד, "בֵּן לְיְִשַׁי בֵּית הַלַּחְמִי יֹדֵעַ נַגֵּן וְגִבֹּור חַיִל וְאִישׁ מִלְחָמָה וּנְבֹון דָּבָר וְאִישׁ תֹּאַר וַה' עִמֹּו". דוד הגיע לחצר שאול, ניגן בפניו והקל על רוחו הרעה, ונשא חן בפניו עד כדי כך שהוא הפכו לנושא כליו.
לקריאה נוספת

יאיר זקוביץ, אביגדור שנאן, "'וישלח ויקחני מאחר הצואן' – סיפור משיחת דוד במזמור קנ"א מקומראן", בתוך: גם כך לא כתוב בתנ״ך, ידיעות אחרונות, ספרי חמד, 2009, פרק כג, עמ' 261–271.
שמואל מושח את דוד למלך, ציור משנת 1842
סת' רוגן

| --- | --- |

סת' רוגן, 2019
 לידה:  15 באפריל 1982 (בן 42) ונקובר, קולומביה הבריטית, קנדה קנדה
 שם לידה:  Seth Aaron Rogen 
 מדינה:  קנדה, ארצות הברית 
 תקופת הפעילות:  מ-1999
 מקום לימודים:  תלמוד תורה בוונקובר  Point Grey stəywəte:n̓ Secondary School 
 בן או בת זוג:  לורן מילר (2 באוקטובר 2011–?) 
 פרסים והוקרה:  פרס הקולנוע של MTV לרגע המפתיע ביותר (2015)  שדרת הכוכבים של קנדה (2018)  Canadian Comedy Award Winners for Comedians  Canadian Comedy Award for Best Writing in a Feature 
 פרופיל ב-IMDb
 
סת' רוגן בכנס "קומיק-קון" סן דייגו, יולי 2017.
רוגן,2007
סת' אהרון רוגן (באנגלית: Seth Aaron Rogen; נולד ב-15 באפריל 1982) הוא שחקן, מפיק, מדבב, קומיקאי וקולנוען יהודי-קנדי. בין השאר כיכב בשוברי הקופות: "הדייט שתקע אותי", "סופרבאד - חרמן על הזמן", "הצרעה הירוקה", "50/50", "סוף.", "שכנים", "שכנים 2", "הלילה שלפני", "ראיון סוף" ו"סטיב ג'ובס".
קורות חיים

נולד בשם סת' אהרון רוגן בעיר ונקובר, קולומביה הבריטית שבקנדה להורים יהודים ממוצא מזרח אירופאי, שהכירו בקיבוץ בית אלפא בישראל. אימו, סנדי בלוגוס, היא עובדת סוציאלית, ואביו האמריקאי, מארק רוגן, עבד עבור ארגונים ללא מטרות רווח וכעוזר מנהל של הארגון היהודי חוג הפועלים. על אזרחותו הכפולה הצהיר רוגן, "אני בהחלט מתחבר להיותי קנדי הרבה יותר מאשר להיותי אמריקאי". יש לו אחות גדולה בשם דניה.
הוא למד 6 שנים בבית ספר תלמוד תורה בוונקובר. הפעם הראשונה שהעלה מופע סטנד-אפ בילדותו הייתה במחנה מרים של תנועת הנוער הבונים דרור.
רוגן הכיר את שותפו לכתיבה אוון גולדברג בשיעורי הכנה לטקס הבר מצווה, וכבר בגיל 14 כתבו ביחד את התסריט לסרטו העתידי "סופרבאד - חרמן על הזמן". בגיל 25 צילמו את הסרט עם השחקנים ג'ונה היל ומייקל סרה. הסרט זכה לביקורות חיוביות והצלחה בקופות.
קריירה

רוגן נשר בגיל 16 מבית הספר ועבר להתגורר בהוליווד למימוש קריירת משחק וכתיבה. בהמשך, חבר למפיק ג'אד אפאטו, המשתף אותו בקביעות בסרטיו. כמו כן, כיכב בסדרה "זרוקים ויורמים", אף היא בהפקתו של אפאטו.
בראיונות שנערכו עמו, רוגן אמר שהוא אוהב מאוד את סדרות האנימציה "סאות' פארק" ו"משפחת סימפסון". בעקבות ראיונות אלה הוא כתב ביחד עם שותפו לכתיבה אוון גולדברג שני פרקים ל"משפחת סימפסון".
רוגן הוא גם סטנדאפיסט ותסריטאי, ואף כתב תסריטים לחלק מהסרטים בהם השתתף, ומספר פרקים בתוכנית של סשה ברון כהן: "המופע של עלי ג'י", בעונה שעליה רוגן וצוות הכותבים אף היו מועמדים לפרס אמי.
בשנת 2017 שיחק בסרט הדרמה קומי-ביוגרפי "חי בסרט", שביים, הפיק ושיחק בו בתפקיד ראשי ג'יימס פרנקו.
בשנת 2019 יצר יחד עם אריק קריפקי ואוון גולדברג את הבנים, סדרת טלוויזיה המבוססת על סדרת קומיקס באותו השם מאת גארת' אניס. הסדרה שודרה בשירות הזרמת המדיה פריים וידאו ונחשבה לאחת המצליחות בשירות. רוגן גם הפיק את הסדרה. בהמשך הפיק גם את סדרות ההמשך, הבנים מציגים: שטני ודור ה-V.
באותה שנה דיבב את דמותו של פומבה בסרט הלייב אקשן "מלך האריות". עוד באותה שנה, הקים בקנדה את חברת הקנאביס "האוספלאנט" (Houseplant).
בשנת 2022, יצר והפיק יחד עם אוון, ושיחק בסדרה הביוגרפית פאם וטומי על פמלה אנדרסון וטומי לי. באותה שנה שיחק בסרט הפייבלמנים של סטיבן ספילברג.
בשנת 2023 ידבב את הדמות של דונקי קונג בסרט ההנפשה הממוחשבת "האחים סופר מריו - הסרט", המבוסס על זיכיון המשחקים "מריו" של חברת נינטנדו. ב-29 בספטמבר של אותה השנה יצא לאור הסרט "כסף טיפש" בכיכובו.
רוגן אוסף אמנות ומתמקד בפופ ארט והאמנות רחוב. בביתו הקים סדנת קרמיקה עם שלושה גלילי אובניים, תנור ושולחנות עבודה בהשפעתו של האומן קנת פרייס הידוע בזכות הפסלים הביומורפיים הבוזליים והססגוניים שלו. "הקרמיקה נשזרה באון עמוק בתפיסתו העצמית של רוגן כאדם יצירתי- והובילה אותו להארות שאותן רצה לשזור חזרה בסרטיו"
חיים אישיים

בשנת 2004 החל לצאת עם השחקנית האמריקאית-יהודייה לורן מילר, לאחר שהשניים הכירו כשעבדו יחד בתוכנית "המופע של עלי ג'י". בני הזוג התארסו ב-29 בספטמבר 2010, והתחתנו ב-2 באוקטובר 2011, במחוז סונומה, קליפורניה. למילר היו תפקידים קטנים על המסך בכמה מסרטיו של רוגן. הם הצהירו שהם לא מתכננים להביא ילדים לעולם.
בינואר 2021 פרסם רוגן בחשבון הטוויטר שלו כי יש לו תסמונת טורט קלה, אשר הופיעה בעבר אצל משפחתו.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2001 | דוני דארקו | ריקי דנפורת' |  |
| 2004 | והרי החדשות | סקוטי |  |
| 2005 | בתול בן ארבעים | קאל | גם מפיק שותף |
| 2006 | אני, אתה והוא | ניל |  |
| 2007 | שרק השלישי | קפטן הספינה | דיבוב |
| 2007 | הדייט שתקע אותי | בן סטון | גם מפיק בפועל |
| 2007 | סופרבאד - חרמן על הזמן | השוטר מייקלס | גם תסריטאי ומפיק בפועל |
| 2008 | עלילות ספיידרוויק | הוגסקול | דיבוב |
| 2008 | הורטון שומע מישהו | מורטון | דיבוב |
| 2008 | קונג פו פנדה | מאנטיס | דיבוב |
| 2008 | אחים חורגים | מנהל מוצרי ספורט |  |
| 2008 | פיינאפל אקספרס | דייל דנטון | גם תסריטאי ומפיק בפועל |
| 2008 | זאק ומירי עושים פורנו | זאק בראון |  |
| 2008 | שומר ראש במבצע | — | תסריטאי |
| 2009 | שרופים | אדמירל סישהולץ |  |
| 2009 | מפלצות נגד חייזרים | ב.ו.ב | דיבוב |
| 2009 | עקוב ודווח | רוני ברנהרדט |  |
| 2009 | אנשים מצחיקים | איירה רייט | גם מפיק בפועל |
| 2009 | Paper Heart | עצמו |  |
| 2011 | הצרעה הירוקה | הצרעה הירוקה | גם תסריטאי ומפיק בפועל |
| 2011 | פול | פול | דיבוב |
| 2011 | קונג פו פנדה 2 | מאנטיס | דיבוב |
| 2011 | 50/50 | קייל איירונס | גם מפיק |
| 2011 | הוואלס האחרון | לו רובין |  |
| 2012 | סטודנטיות לוהטות | ג'רי |  |
| 2012 | אימא מלווה | אנדי ברוסטר | גם מפיק בפועל |
| 2012 | שומרים על השכונה | — | תסריטאי |
| 2013 | סוף. | עצמו | גם במאי, תסריטאי ומפיק |
| 2014 | שכנים | מאק רדנר | גם מפיק |
| 2014 | רחוב ג'אמפ 22 | מורטון שמידט |  |
| 2014 | הקול והזעם | מפעיל הטלגרף |  |
| 2014 | ראיון סוף | אהרון רפפורט | גם במאי, תסריטאי ומפיק |
| 2015 | סטיב ג'ובס | סטיב ווזניאק |  |
| 2015 | הלילה שלפני | אייזק |  |
| 2016 | קונג פו פנדה 3 | מאנטיס | דיבוב |
| 2016 | שכנים 2 | מאק רדנר | גם תסריטאי ומפיק |
| 2016 | מסיבת נקניקיות | פרנק | דיבוב; גם תסריטאי ומפיק |
| 2017 | חי בסרט | סנדי שקליר | גם מפיק |
| 2018 | אריזונה | גארי |  |
| 2018 | על אותו גל | ג'ף |  |
| 2018 | מאבדים את זה | — | מפיק |
| 2018 | גיים אובר, גבר! | — | מפיק |
| 2019 | מה הסיכוי? | פרד פלארסקי | גם מפיק |
| 2019 | מלך האריות | פומבה | דיבוב |
| 2019 | זירוויל | ויקינג |  |
| 2019 | ילדים טובים | — | מפיק |
| 2020 | חמוץ אמריקאי | הרשל גרינבאום / בן גרינבאום | גם מפיק |
| 2022 | צ'יפ ודייל: יחידת הצלה | בוב הגמד | דיבוב |
| 2022 | הפייבלמנים | בני לוואי |  |
| 2023 | האחים סופר מריו - הסרט | דונקי קונג | דיבוב |
| 2023 | כסף טיפש | גייב פלוטקין (אנ') |  |
| 2023 | צבי הנינג'ה: טירוף המוטנטים | ביפופ | דיבוב; גם מפיק  מועמד פרס אנני לכתיבה הטובה ביותר בסרט אנימציה (2024) |
| 2023 | רשת של סודות (אנ') | — | מפיק |
| 2024 | מופאסה: מלך האריות | פומבה | דיבוב |
| 2024 | פרופסור מילר |   | מפיק |
| TBA | The Studio |  | גם במאי, תסריטאי ומפיק בפועל |
| יפורסם בהמשך | Being Mortal |  |  |
| יפורסם בהמשך | Good Fortune | ג'ף |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999–2000 | זרוקים ויורמים | קן מילר | תפקיד ראשי; 14 פרקים |
| 2001–2002 | סטודנט חופשי | רון גארנר | תפקיד ראשי; 17 פרקים גם תסריטאי; 5 פרקים |
| 2003 | דוסון קריק | בוב | פרק: "Rock Bottom" |
| 2004 | המופע של עלי ג'י | — | תסריטאי 6 פרקים |
| 2006 | אבא אמריקאי | סטודנט | דיבוב; פרק: "Camp Refoogee" |
| 2006 | Help Me Help You | סת' | פרק: "Working Woman" |
| 2009 | טקס פרסי אוסקר ה-81 | דייל דנטון | ספיישל טלוויזיוני של ABC |
| 2009 | איש משפחה | עצמו | דיבוב; 2 פרקים |
| 2009 | מפלצות נגד חייזרים: דלועים-מוטציות מהחלל החיצון | ב.ו.ב | דיבוב; ספיישל טלוויזיוני של NBC |
| 2009, 2014 | משפחת סימפסון | לייל מקארת'י / עצמו | דיבוב; 2 פרקים גם תסריטאי הפרק: "Homer the Whopper" |
| 2010 | קונג פו פנדה: ספיישל חג המולד | מאנטיס | דיבוב; ספיישל טלוויזיוני של NBC |
| 2011–2014 | הליגה | רנדי | 6 פרקים |
| 2012 | על הפנים | טקסס פיצ'ר | פרק: "Chapter 21" |
| 2012 | טקס פרסי האינדפנדנט ספיריט ה-27 | מנחה | ספיישל טלוויזיוני של IFC |
| 2013 | מינדי | סם קליינפלד | פרק: "The One That Got Away" |
| 2013 | משפחה בהפרעה | ג'ורג' בלות' האב בצעירותו | 4 פרקים |
| 2013 | אהבה בוערת | רוג'ר | 2 פרקים |
| 2013–2015 | קרול שואו | דמויות שונות | 4 פרקים |
| 2014 | Loiter Squad | ילדה קטנה | פרק: "Figure Four Leg Lock" |
| 2014 | הקאמבק | עצמו | 2 פרקים |
| 2015 | ברוד סיטי | סטייסי הגברי | פרק: "In Heat" |
| 2016–2019 | פריצ'ר | — | יוצר, תסריטאי ומפיק בפועל ביים 4 פרקים |
| 2017 | ד"ר קן | עצמו | פרק: "Ken's Big Audition" |
| 2017 | חברים מהקולג' | פול דובקין | פרק: "Second Wedding" |
| 2018 | סת' רוגן: ללא כוונת רווח | עצמו | ספיישל סטנד-אפ של נטפליקס |
| 2018 | המופע של ג'ים ג'פריס | מנקה פחמים | 2 פרקים |
| 2018–2019 | היסטוריה שתויה | דמויות שונות | 2 פרקים |
| 2019 | אזור הדמדומים | אדם ווגמן | פרק: "Blurryman" |
| 2019–הווה | נפילות חדות | — | מפיק בפועל ובמאי הפרק: "365" |
| 2019–2020 | איש העתיד | סוזן | 5 פרקים; גם מפיק בפועל; ביים 3 פרקים |
| 2019–2020 | הבנים | עצמו | 2 פרקים גם מפיק בפועל |
| 2020 | Home Movie: The Princess Bride | מקס | פרק: "Chapter Nine: Have Fun Storming The Castle!" |
| 2020 | פה גדול | סת' גולדברג | דיבוב; 3 פרקים |
| 2021 | בלתי מנוצח | אלן | דיבוב; 2 פרקים גם מפיק בפועל |
| 2021 | דודתי המגניבה |  | דיבוב; פרק: "Twenty-Six Point Tattoo" |
| 2021 | תרגיע | עצמו | פרק: "Man Fights Tiny Woman" |
| 2021 | Santa Inc. | סנטה קלאוס | דיבוב; 8 פרקים |
| 2022 | פאם וטומי | רנד גוטייה | תפקיד ראשי; 8 פרקים גם מפיק בפועל מועמד פרס אמי לבידור בפריים טיים לשחקן משנה במיני-סדרה או בסרט טלוויזיה (אנ') (2022) |
| 2022 | הבנים מציגים: שטני | סוחר סמים | דיבוב; פרק: "BFFs" גם תסריטאי ומפיק בפועל |
| 2023 | ההיסטוריה המטורפת של העולם – חלק 2 | נוח | פרק: "III" |
| 2023 | אפלטוני | וויל | תפקיד ראשי; 10 פרקים; גם מפיק בפועל  מועמד פרס סטלייט לשחקן הטוב ביותר בקומדיה או סדרה מוזיקלית (2025) |
| 2024 | מסיבת נקניקיות: פודטופיה (אנ') | פרנק פרנקפורטר | דיבוב; 8 פרקים גם מפיק בפועל |
ביבליוגרפיה

Yearbook ‏(11 במאי 2021) - בהוצאת הספרים Crown Publishing Group.
הערות שוליים

1 2  '"`UNIQ--nowiki-00000000-QINU`"'ג'ונה ויינר,'"`UNIQ--nowiki-00000001-QINU`"'סת׳ רוגן משחק, מביים, מפיק, מפסל, מעשן ועכשיו גם מוציא ספר, באתר הארץ, 20 במאי 2021
↑  Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית)
↑  Elise Solé,'"`UNIQ--nowiki-00000008-QINU`"'Seth Rogen and his wife are 'psyched' to be child-free. Here's why many agree., Yahoo!, ‏15 במאי 2021
↑  Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית)
↑  ארז דבורה,'"`UNIQ--nowiki-0000000D-QINU`"'הרבה כישרון יש ב"מופאסה: מלך האריות". אבל בסופו של דבר, רק הכסף חשוב פה, באתר ynet, 20 בדצמבר 2024
↑  Rebecca Rubin, Keke Palmer Joins Keanu Reeves, Seth Rogen in Aziz Ansari’s ‘Good Fortune’, Variety, ‏2024-01-30 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
| --- | --- |
בקרת זהויות :  NLI: 987007322438605171  PLWABN: 9810647580405606  BNE: XX4694430  BnF: cb157177288 (data)  GND: 135585805  ISNI: 0000 0001 2117 5473  LCCN: no2006008881  MusicBrainz: 4ca7e81b-7152-40a4-bda2-7e726fd53130  NKC: xx0168055  NTA: 318874636  SUDOC: 132944820  Trove: 1225256  VIAF: 338810   WorldCat (עם VIAF): 338810
ג'ון דואג

| --- | --- |

 לידה:  7 בדצמבר 1908 גואיימס, המדינות המקסיקניות המאוחדות 
 פטירה:  27 באפריל 1978 (בגיל 69) רדינג, ארצות הברית 
 מדינה:  ארצות הברית
 גובה:  1.85 מ'
 יד חובטת:  שמאל
 פעילות כמקצוען:  1927–1940 (כ־13 שנים) 
 יחידים
 דירוג שיא:  4 (1930)
 זכיות בטורנירים:  46
 שיאי גראנד סלאם
 זכיות 3 (1 ביחידים, 2 זוגות גברים)
 וימבלדון:  חצי הגמר (1930)
 אליפות ארצות הברית הפתוחה:  זכייה (1930)
 
ג'ון דואג (באנגלית: John Thomas Godfray Hope Doeg; ‏ 7 בדצמבר 1908 – 27 באפריל 1978) היה טניסאי אמריקאי. הוא זכה בתחרויות הגברים וזוגות גברים באליפות ארצות הברית הפתוחה.
ביוגרפיה

ג'ון דואג נולד בשנת 1908 במקסיקו למשפחה של איש עסקים ותעשיין אמריקאי. הוא היה בנו של טניסאית מוד סאטון ונכד של מיי סאטון.
בשנת 1915 המשפחה חזרה לקליפורניה, ארצות הברית.
בשנת 1926 דואג ניצח באליפות ארצות הברית לגילו. הוא היה בין הטניסאים החזקים בארצות הברית במהלך סוף שנות ה-20 של המאה ה-20.
בשנת 1929 לצד ג'ורג' לוט הוא ניצח בתחרויות זוגות גברים באליפות ארצות הברית הפתוחה.
בשנת 1930 דואג הגיע לרבע הגמר התחרות הגברים באליפות וימבלדון ולגמר של תחרות זוגות גברים. באותה שנה הוא ניצח בתחרות הגברים באליפות ארצות הברית הפתוחה ובפעם שנייה ניצח בתחרות זוגות גברים.
דואג היה חבר בנבחרת גביע דייוויס של ארצות הברית.
בשנת 1931 דואג בפעם אחרונה השתתף בתחרויות גדולות.
דואג היה בוגר אוניברסיטת סטנפורד ולאחר 1931 התמסר לפעילות בעסקים. במקרים נדירים הוא שיחק בתחרויות לחובבים.
בשנת 1962 נכלל דואג בהיכל התהילה של הטניס.
ג'ון דואג נפטר בשנת 1978.
אדוארד רפולדי

| --- | --- |

 לידה:  21 בפברואר 1839 וינה, האימפריה האוסטרית 
 פטירה:  16 במאי 1903 (בגיל 64) דרזדן, הקיסרות הגרמנית 
 מוקד פעילות:  אוסטריה 
 כלי נגינה:  כינור 
 
אדוארד רפולדי (בגרמנית: Eduard Rappoldi;‏ 21 בפברואר 1839, וינה – 16 במאי 1903, דרזדן) היה כנר, מלחין ומנצח אוסטרי, שידוע בשל היותו חבר ברביעיית יואכים. הוא היה אביו של הכנר אדריאן רפולדי (אנ').
ביוגרפיה

אדוארד רפולדי נולד ב-21 בפברואר 1839 בעיר וינה לשם "אדוארד רפולד". בילדותו למד במקביל נגינה בפסנתר ובכינור. בגיל שבע, הלחין יצירות משלו וקיים את הקונצרט הראשון שלו. מאוחר יותר, הוא התמקד בכלי מיתר ולמד עם ליאופולד יאנסה ועם יוזף בהם. בין השנים 1851–1854 למד באוניברסיטה למוזיקה ואמנויות הבמה של וינה ומורו היה גאורג הלמסברגר. לאחר מכן הוא גם למד הלחנה ותורת המוזיקה בהנחיית סימון זכטר ופרדיננד הילר.
בין השנים 1854–1861, ניגן בתזמורת האופרית של וינה. בשנות ה-50 של המאה ה-19, ערך מספר סיורי סולו באימפריה האוסטרו-הונגרית, גרמניה, בלגיה והולנד. בין השנים 1861–1866, עבד בהנהגתו של הרמן לוי, שייעץ לרפולדי בתחום ההלחנה וייסד גם רביעיית מיתרים שכללה בין השאר גם את יאן גרז'ימאלי (אנ'). בשנת 1866 ניהל את בית האופרה של ליבק, בשנת 1867 ניהל את בית האופרה של שצ'צ'ין, בשנת 1868 ניהל את בית האופרה בבראונשווייג ובין השנים 1869–1870, ניהל את התיאטרון הגרמני בפראג.
בין השנים 1871–1877, חי בברלין ולימד בבית הספר הגבוה למוזיקה בברלין בהדרכתו של יוזף יואכים, יחד עם היינריך דה אהנה שהחליפו את יואכים עצמו בזמן היעדרותו. שם הוא היה פרופסור מאז 1876 וניגן על ויולה ברביעיית יואכים.
בין השנים 1877–1898, היה נגן בתזמורת הסקסונית הממלכתית של דרזדן. במקביל, הוא קיים קונצרטים שזכו לשבחים בדרזדן (בעיקר בזכות ביצוע יצירותיו של יוהאן סבסטיאן באך לכינור סולו).
בשנת 1875 רפולדי נישא לפסנתרנית לורה רפולדי (אנ') מבית קהר ונולדו להם חמישה ילדים. בנוסף על כך הם הופיעו הרבה בדואטים (בשנת 1881, במיוחד, עשה סיבוב הופעות באנגליה). בין תלמידיו, מוזיס סונס (רו').
אדוארד רפולדי נפטר ב-16 במאי 1903 בעיר דרזדן.
יצירותיו

רפולדי פעל גם כמלחין והלחין שתי סימפוניות, כמה רביעיות מיתרים, שתי סונאטות לכינור, סונאטה לפסנתר וכ-30 שירים.
הערות שוליים

↑  Rappoldi
↑  אדוארד רפולדי, באתר לקסיקון
↑  רפולדי, אדוארד (1839–1903) ורפולדי-קהר, לורה (1853–1925) הספרייה הממלכתית הסקסונית- ספריית המדינה והאוניברסיטה (דרזדן)
| --- | --- |
בקרת זהויות :  GND: 116335181  ISNI: 0000 0000 4415 0984  LCCN: nb2007007139  MusicBrainz: 9a0d669d-bda4-44db-879f-0a7c334c036f  NTA: 33610975X  VIAF: 52439310   WorldCat (עם VIAF): 52439310
שוהם (יישוב)

שֹׁהַם היא מועצה מקומית במחוז המרכז בישראל שהוקמה בשנת 1993, המונה 23,673 תושבים.
שוהם שוכנת באזור חבל מודיעין. היישוב תחום ממזרח בכביש 444, מדרום בנחל נבלט, מצפון במושב ברקת וממערב במושבים טירת יהודה ובית עריף. ממזרח ליישוב שוכנים אתרי הנופש והארכאולוגיה פארק יער שוהם, תל נבלט ותל חדיד, ובסמוך אליו עובר שביל ישראל. שוהם ידועה בעיקר בגלל מספר הכיכרות הגבוה הקיים ביישוב, נכון לשנת 2022 הוא עומד על 79 כיכרות. שם היישוב מציין את שמה של אחת מאבני החושן – כמו היישובים הסמוכים ברקת ונופך. בשוהם בחרו להימנע מציון שמות של בני אדם לרחובותיה ושמותיהן סובבים נושא מרכזי שונה לפי שכונה, כשהשכונה הראשונה נקראה על שם אבני החושן.
היסטוריה

תוכנית להקמת היישוב עלתה לראשונה בשנת 1965, על ידי המחלקה להתיישבות של הסוכנות היהודית, באמצעות חברת הבנייה שלה רסקו. התכנון היה להקים יישוב כפרי-תעשייתי עבור עולים ממעמד הביניים מדרום אמריקה. המיקום שנבחר היה על גבעה במקום שבו עמד הכפר הערבי דיר טריף, שאדמותיו עברו לחזקת רשות הפיתוח (על חלק מהשטח הוקם כבר קודם המושב בית עריף). בראשית שנות ה-70 החל קידום התוכנית בפועל, וב-1974, אושרה תוכנית המתאר של היישוב, כמרכז אזורי של המועצה האזורית מודיעין, הכולל מבני ציבור ו-700 יחידות דיור.
הקמת היישוב החלה בשנת 1990, במסגרת פרויקט הקמת יישובי הכוכבים שיזם שר הבינוי והשיכון אריאל שרון, שמטרתה הייתה לספק דיור במהירות, עקב גל העלייה מברית המועצות לשעבר בשנות ה-90. בשלב זה הוגדלה תוכנית המתאר של היישוב ל-3,000 יחידות דיור, רובם בבתים צמודי קרקע (חד ודו-משפחתיים). במרץ 1991 אושרה תוכנית מתאר מעודכנת ליישוב. ביולי 1991 נערכה הגרלה ראשונה לרכישת 300 מגרשים ראשונים לבנייה ביישוב, בה השתתפו 3,000 איש. בנובמבר 1991 נערך מכרז שני לכ-400 מגרשים, במחיר כפול מהמכרז הראשון, עקב הביקוש הגבוה. באוגוסט 1993 אושר שינוי בתוואי כביש 444 שעבר אז בלב היישוב. הכביש נסלל בתוואי חדש ממזרח, עם קטע דו-מסלולי בכניסה לשוהם, בנוסף נסלל חיבור חדש של הכביש למחלף בן שמן.
אכלוס היישוב החל בשנת 1993, ותחילה נוהל על ידי ועדה קרואה שמינה משרד הפנים. הוועדה הקרואה, בהנחיית משרד השיכון, אישרה בניית 1,000 יחידות דיור בבניינים עד 11 קומות, בבנייה עירונית, בניגוד לאופי הפרברי-כפרי שבתוכנית המקורית של היישוב. בנוסף אושר פרויקט גדול של חברת רסקו בשטח שהוקצה לבית אבות. בשנת 1997 נערכו לראשונה בחירות מקומיות ביישוב. המועצה שנבחרה החליטה לבטל את התוכנית לבניית 1,000 דירות בבניינים בני 11 קומות.
בשנת 2002 החלה הקמתו של אזור התעשייה חבל מודיעין ממזרח לשוהם, ובשנת 2009 מצפון לו החלה הקמתו של "היי פארק", פארק עסקים ולוגיסטיקה המשויך לשוהם. באוגוסט 2019 הוגש כתב אישום נגד הקבלן גבריאל (גבי) מגנזי על תפירת מכרזי פיתוח ותשתיות בשוהם בשווי מאות מיליוני שקלים, רובם במסגרת הקמת פארק העסקים "היי פארק", בתמורה לטובות הנאה.
באוגוסט 2013 נחנכה במקום אנדרטת שירות הביטחון הכללי, הנמצאת ליד מצפור הבנים ומגדל המים בגן הבנים ביישוב.
ביולי 2015 הוועדה לתכנון מתחמי דיור מועדפים אישרה תוכנית לבניית שכונה חדשה בת כ-1,600 יחידות דיור בכניסה הדרומית ליישוב, ממערב לכביש 444 ומצפון לכביש 453, ובה מבנים בגובה של עד שבע קומות, לראשונה בתולדות היישוב, שהבנייה הגבוהה ביותר בו עד אז הגיעה לארבע או חמש קומות. השכונה קיבלה את השם "שכונת הדרים" ואוכלסה החל משנת 2020.
בינואר 2018 זכתה חברת אפריקה ישראל מגורים במכרז להקמת לפרויקט לשכירות ארוכת-טווח בשוהם.
באוגוסט 2019 אושרה תוכנית מתאר חדשה ליישוב, התוכנית כוללת הוספת כ-65 אלף מ"ר שטחי תעסוקה לתושבי האזור, 27 אלף מ"ר לשטחים מסחריים וכ-7,000 מ"ר לשימושי ספורט ונופש, עבור הגדלת היישוב ל-35 אלף תושבים עד 2040, כולל תוספת של 2,450 יחידות דיור חדשות, בניסיון לעצור את הגירת האוכלוסייה הצעירה ליישובים אחרים.
ביוני 2020 אושרה הקמתו של מרכז העסקים הדרומי של היישוב הנקרא "איירפארק שוהם".
ארכאולוגיה

במהלך השנים בוצעו מספר חפירות ארכאולוגיות בתחומי היישוב וסביבתו, רובן חפירות הצלה במסגרת עבודת הפיתוח של היישוב.
בצפון מזרח היישוב נחשפו שרידי יישוב ובו שרידי בנייה מהתקופה ההלניסטית, התקופה הרומית, התקופה הביזנטית והתקופה המוסלמית המוקדמת בארץ ישראל וממצאי כלי חרס רבים, בהם קנקנים, קערות וסירים.
במהלך בניית השכונה לאורך רחוב קדם במרכז שוהם, נחשפו חמש שכבות יישוב מהתקופות ההלניסטית, הרומית, הביזנטית, האומיית והעבאסית, בין השאר שרידי מבנים בהם חדרי תסיסה ליין, חדרי אחסון לשמן, ממגורות, מקוואות וקולומבריום. בנוסף נחשפו שרידי גתות ומערת קבורה בה גומחות ארקוסוליום, בורות מים ומחצבה.
בדרום היישוב, לאורך נחל בית עריף, נחפרו שרידי בית קברות מהתקופה הכלקוליתית (שנמשכה למן האלף ה-5 לפנה"ס ועד 3300 לפני הספירה בקירוב) ותקופת הברונזה הקדומה ושרידי יישוב מתקופת הברונזה הקדומה.
בקרבת היישוב עד מספר אתרים ארכאולוגיים:
חירבת אל-בירה (או חורבת בירה) חורבה גדולה (בשטח של כ-30 דונם) הממוקמת על גבעה מצפון לפארק העסקים של שוהם "היי פארק". באתר ובסביבתו נערכו סקרים וחפירות והתגלו שרידי יישובים כפריים קטנים, ובהם בעיקר חוות חקלאיות, המתוארכים למן תקופת הברזל 2 ועד לתקופה המוסלמית המוקדמת, וכן מתקנים רבים לעיבוד תוצרת חקלאית, בורות מים, קברים, מחצבות, כנסייה שבה פריטים אדריכליים ורצפת פסיפס מעוטרת ובית אחוזה.
חירבת בורנאט (תל ברקת) – תל שנחשף ממזרח ליישוב שוהם במהלך עבודות ההקמה של פארק התעשייה חבל מודיעין. באתר התגלו שרידי עיר גדולה מתקופת הברונזה הקדומה ב’ (3050–2700 לפנה”ס), המשתרעת על שטח של כ-40 דונם. בעיר נשתמרה מערכת ביצורים מורכבת בעלת חומות ושער כניסה, מערך רחובות מתוכננים לצד מבני מגורים ומוקדים ציבוריים. בחלקו המזרחי והצפוני של התל נתגלו שרידים מתקופת הברזל 2 ועד לתקופה הביזנטית, אך בעיקר מן התקופות ההלניסטית והרומית. עם תום החפירות בחלק זה, האתר נהרס כמעט כליל לקראת פיתוח אזור התעשייה חבל מודיעין.
חורבת חני (אל-בורג' אל-חנייה), ממוקמת מדרום ליער הכ"ח (יער קולה), בשטח אש שמורת טבע הדום השומרון, סמוך לציר שביל ישראל מקטע 21. האתר נחקר פעמים רבות במהלך השנים ונחשף בו מנזר וכנסייה (בה רצפת פסיפס) מהמאה ה-5. האתר ננטש בסוף המאה ה-8 או בראשית המאה ה-9.
אוכלוסייה

נכון לסוף 2017, מתגוררים בשוהם 20,928 תושבים (מקום 100 בדירוג רשויות מקומיות בישראל). האוכלוסייה גדלה בקצב גידול שנתי של 0.9%. לפי נתוני הלמ"ס נכון לסוף 2016, לשוהם דירוג של 9 מתוך 10, במדד חברתי-כלכלי - אשכול לשנת 2015. אחוז הזכאים לתעודת בגרות מבין תלמידי כיתות י"ב בשנת ה'תשע"ו (2015–2016) היה 91.4%. השכר החודשי הממוצע של שכיר במשך שנת סוף 2015 היה 14,126 ש"ח (ממוצע ארצי: 8,868 ש"ח).
להלן גרף התפתחות האוכלוסייה ביישוב:
בניין המועצה המקומית
טיילת הנוף בדרום היישוב
כיכר ספרא ובניין מרכז התרבות
מראה מהאוויר: מימין אזור התעשייה חבל מודיעין וברקע העיר אלעד
חינוך

ביישוב פועלים 3 בתי ספר יסודיים ממלכתיים ("צוקים", "ניצנים" ו"רבין"), בית ספר יסודי ממלכתי הפועל בשיטת לימוד ייחודית הקרויה "קשת". ובית ספר יסודי ממלכתי דתי אחד ("אבני החושן"); בית ספר על-יסודי ממלכתי בשם "יהלו"ם", תיכון "שוהם", תיכון אזורי של המועצה האזורית חבל מודיעין "אמית נחשון", תיכון דתי "שלהבת". כמו כן פועלים גן חובה וכיתות א' עד ו' במסלול קשת המשולב לדתיים ולחילוניים, וכן בית הספר הדמוקרטי "שחף" לילדים מגילאי גן עד כיתה ט'. רמת החינוך בשוהם גבוהה. אחוז הזכאים לבגרות בקרב תלמידי י"ב היה הגבוה ביותר מבין כל היישובים בארץ מספר פעמים במשך השנים.
ביישוב יש פעילות רחבה של תנועות נוער: 2 שבטי צופים – עמית, ראם (אשר מספר החניכים בהם עומד על כ-1,600), תנועת בני עקיבא, תנועת עוז, כנפיים של קרמבו, תנועת המד"צים, איגי - ארגון נוער גאה, נבחרות רובוטיקה מטעם אגודת First וחוגי סיירות של קק"ל.
תקציב החינוך ביישוב עומד על כמחצית מתקציב היישוב עצמו והוא אף מפעיל יחידת נוער (הבית הסגול).
תרבות וספורט

קבוצת הכדורסל המקומית היא מכבי שוהם המשחקת בליגה הארצית.
מועדון מכבי שוהם בכדורגל. למכבי שוהם יש קבוצות בכל הגילים. גם היא משחקת בליגה הארצית.
ביישוב פועלת החברה עירונית לתרבות נוער וחוגי ספורט (ידועה כ"חמש" – חינוך משלים שהם). היא אחראית לפעילויות המיועדות לגיל הרך, נוער, תרבות, ספורט ותחומים נוספים.
ביישוב מועדון אופניים ארצי מקצועי לרכיבת שטח וכביש.
אירועים

ביישוב מתקיימים מגוון אירועים מדי שנה:
פסטיבל "מוזות בסוכות", בחול המועד סוכות.
מרוץ אופניים "סובב שוהם".
מרוץ לזיכרון שרית שניאור.
"מרוץ שוהם", תחרות ריצה למקצוענים וחובבנים.
"הספורטיאדה" היישובית.
"המסע של שני" לזכר שני שמיר שנספתה באסון נחל צפית.
ראשי המועצה

1997 – 1993 דב שיש (מונה מטעם משרד־הפנים)
2003 – 1997 שחר בן־עמי
2018 – 2003 גיל ליבנה
2024 – 2018 איתן פטיגרו
החל מ־2024 דפנה רביד-רבינוביץ
ערים תאומות

הונגריה סולנוק, הונגריה (מ־2001)
ארצות הברית ממפיס, טנסי, ארצות הברית (מ־2017)
הממלכה המאוחדת אלסטרי ובורהמווד (אנ'), הממלכה המאוחדת (מ־מרץ 2023)
ראו גם

פארק יער שוהם
בריכת צרטה שלולית חורף מזרחית ליישוב.
אתר הנצחה לנופלי שירות הביטחון הכללי
מריה ירוסלבנה

מריה ירוסלבנה (ברוסית: Мария Ярославна‏; 1418–1484) הייתה נסיכה גדולה של נסיכות מוסקבה אשתו של וסילי השני הנסיך הגדול של מוסקבה. רב סבתא של איוואן האיום.
מריה הייתה בתו של ירוסלב ולדימירוביץ (רוסית:Ярослав Владимирович) נסיך מלוירוסלבטץ(אנ').
מריה נפטרה ב-4 ביולי 1484 ונקברה בקתדרלה של מנזר העלייה לשמים בקרמלין.
צאצאיה

יורי בולשוי, נפטר בילדותו -1437
איוואן השלישי, לימים נסיך מוסקבה - 1440
יורי וסילייביץ - 1441
אנדרי בולשוי (אנ') - 1446
סימאון, נפטר בילדותו -1447
בוריס וסילייביץ - 1449
אנה וסיליבנה (אנ') לימים עוצרת נסיכות ריזן(אנ') - 1451
אנדרי וסילייביץ - 1452